**РЕПУБЛИКА БЪЛГАРИЯ**

**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ТРУДА, СОЦИАЛНАТА И ДЕМОГРАФСКАТА ПОЛИТИКА**

**ДОПЪЛНИТЕЛЕН ДОКЛАД**

**към доклад вх. № 653-08-36 от 29 септември 2016 г. за второ гласуване на законопроект за изменение и допълнение на Закона за насърчаване на заетостта, № 602-01-47, внесен от Министерския съвет на 1 август 2016 г., приет на първо гласуване на 8 септември 2016 г.**

**§ 3.** В чл.16а, ал. 2 думата „схема“ се заменя със „схеми“.

***Предложение от н.п. Светлана Ангелова, Галя Захариева, Димитър Гечев, Венка Стоянова и Клавдия Ганчева:***

*В чл. 16а се правят следните изменения и допълнения:*

*1. В ал. 1 запетаята след думите "по чл. 51" се заличава и се добавят "и по чл. 60а, ал.9 и чл. 60б".*

*2. Създава се нова ал. 3:*

*“(3) Отпускането на средствата по чл. 60а, ал.9 и чл. 60б е съгласно чл. 30а и 30б и се осъществява като компенсация за предоставяне на услуга от общ икономически интерес при спазване на изискванията на Решение* *2012/21/EС на Комисията от 21 декември 2011 г. относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес."*

*3. Досегашните ал. 3 и 4 стават съответно ал. 4 и 5.*

**Предложението е оттеглено.**

**Комисията подкрепя текста на вносителя за § 3.**

***Предложение от н.п. Светлана Ангелова, Галя Захариева, Димитър Гечев, Венка Стоянова и Клавдия Ганчева:***

*Създава се нов § (..):*

*§(..) В чл. 60 се правят следните изменения и допълнения:*

*1. Създава се нова т. 4:*

*“4. представителните на национално равнище организации на работниците и служителите и на работодателите;"*

*2. Досегашните т. 4 и 5 стават съответно т. 5 и 6.*

**Предложението е оттеглено.**

***Предложение от н.п. Светлана Ангелова, Галя Захариева, Димитър Гечев, Венка Стоянова и Клавдия Ганчева:***

*Създава се нов (..):*

*§ (..) Създава се чл. 60б:*

*„Чл. 60б (1) Министърът на труда и социалната политика ежегодно възлага на представителните на национално равнище организации на работниците и служителите и на работодателите, организиране и провеждане на обучения по чл. 58а т.2 и 3 на продължително безработни лица, на безработни без квалификация и с основно и по-ниско образование, безработни над 50- годишна възраст, на безработни лица без квалификация от области с равнище на безработица над средното за страната.*

*(2) На безработните лица се осигурява съдействие и индивидуална подкрепа за избор на обучение и включване в обученията.*

*(3) Обученията се предоставят от центрове за професионално обучение, изцяло притежавани от организациите по чл. 60, т. 4, за удовлетворяване на потребностите на работодателите от работна сила с определена квалификация, заявени пред представителните на национално равнище организации на работниците и служителите и на работодателите.*

*(4) Делът на безработните лица, успешно завършили обученията, които следва да бъдат наети на работа при работодателите по ал. 2, се определя ежегодно в Националния план за действие по заетостта.*

**Предложението е оттеглено.**

**Заместник-председател на КТСДП:**

**Светлана Ангелова**